section_heading: Opis načina mjerenja
paragraph_text: Računanje površine kopna pojedinog carstva je kontroverzno. Uglavnom, ova lista temelji se na uključivanju bilo kojeg teritorija koji je bio istražen i izrazito utvrđen, čak i ako su isti bili naseljeni ili nenaseljeni. Na primjer, velik dio Sibira uključen je u Rusko carstvo, no ne u Mongolsko carstvo. Granice Mongolskog carstva bile su slabo definirane, odnosno činile su ih prirodne granice između stepe i tajge. Osvojena područja sjevera ubrajaju se u carstvo, no većina tajge i tundre bila je neistražena i nenaseljena. Ta područja su kasnije također bila slabo naseljena u doba Ruskog carstva, no ipak Rusi su službeno polagali pravo na taj teritorij još od 17. stoljeća, dok su isti teritorij istražili krajem 19. stoljeća. Slična situacija je i s kanadskim otocima poput Ellesmerea koji je bio istražen od strane Britanskog carstva koji je zatim na njega polagao pravo (prije toga je cijeli otok bio vrlo slabo naseljen).